  Виталий Пронин Толон Ижысь Кузебай Герд нимо гимназиын ортчиз «Анай кылъя устоез дышетӥсь» конкурс. Республикаысь бадӟым вожвылъяськонэ 14 мурт куриськиз. Озьы ке но финалозь вуиз тужгес устоез 6 дышетӥсь - Дэри, Пичи Пурга, Можга, Глаз, Сьӧлта ёросъёсысь удмурт кылъя визьнодасьёс. ӵошатсконэ нырысьсэ пыриськиз пор кылъя дышетӥсь - со Каракулино районысь вуиз.Дышетонъя но наукая министерствоысь валтӥсь специалист-эксперт Надежда Ямаева верамъя, туэ конкурслэн радлыкез воштӥськиз. Дышетӥсьёс тодматӥзы ужаменызы, удысазы выльдӥськонъёс пыртэменызы, ортчытӥзы анай кылэз дышетонъя мастер-классъёс.Нырысь ик визьнодасьёс ортчоно луизы пресс-конференциез. Педагогъёслы юанъёс сётъязы удмурт журналистъёс - «Удмурт дунне», «Ӟечбур!» газетъёсысь, «Вордскем кыл» журналысь, «Мынам Удмуртие» компаниысь корреспондентъёс.Таӵе эскерон пыр ортчыса, устоез дышетӥсь луиз Пичи Пурга ёросысь Шор Кечол школаысь Нина Ермокина. Вуоно арын солы Удмуртилэсь данзэ утёно луоз Россиысь конкурсын. Нош туэ ноябрь пумын Москваысь вожвылъяськонэ мыноз кылем арын вормисе потэм дышетӥсь - Эгра ёросысь Елена Агафонова.Елена Скворцова. Теги: Иж КузебайГерд ПичиПурга Устодышетсь  